शिविन ने वीरा के ऑफ़ एयर होने के बाद किसी भी शो का हिस्सा नहीं बने. इसकी वजह क्या थी, शिविन कहते हैं कि मुझे इस बीच में काफी शोज़ ऑफ़र हुए थे लेकिन मुझे वैसा कुछ नहीं मिला था कि जिसके लिए हां कहूं. वह कहते हैं कि ऐसा कोई भी रियालिटी शो नहीं रहा है, जो मुझे ऑफ़र नहीं हुआ हो. बिग बॉस से लेकर खतरों के खिलाड़ी तक. इस बार तो काफी लोगों ने कहा कि मैं रियलिटी का हिस्सा बनूँ लेकिन मैं कभी इसे लेकर सहज नहीं हूं, क्योंकि मेरा मानना है कि जब आप किसी रियलिटी शो का हिस्सा बनते हों, तो आपको लोकप्रियता तो मिल जाती है लेकिन लोग आपको याद नहीं रखते हैं. मैं दावे से कह सकता हूं कि बिग बॉस के पिछले के पिछले सीजन के प्रतिभागी के नाम आपको याद नहीं होंगे. रिकॉल वैल्यू नहीं रह जाती है, जबकि आप जब कोई किरदार निभाते हो तो आपको दर्शक हमेशा याद करते हैं. इसलिए मुझे लगता है कि भले ही कम शोज करूं लेकिन अच्छे किरदार करूंगा तो जाहिर है कि लोग मुझे याद रखेंगे. मुझे वहीं याद रखवाना भी है.